**Samandráttir av avgerðum**

**tiknar av skatta- og avgjaldskærunevndini
26.03.2008**

**Avgerð frá Skatta- og avgjaldskærunevndini frá 26.03.2008**

Mál nr.: 08-03-31-56

*- lóg um Toll- og Skattafyrisiting § 24*

*- kæra avvíst tí kært var ov seint*

Kært var 8 vikur ov seint. Skatta- og avgjaldskærunevndin metti ikki grundgevingar kærar­ans, at kæruvegleiðingin, sum vísti kæraranum til kommunala skattakærunevnd ístaðin fyri til Skatta- og avgjaldskærunevndina, var slík serlig orsøk, at hetta gav grundarlag fyri at vikja frá kærufreistini.

**Avgerð frá Skatta- og avgjaldskærunevndini frá 26.03.2008**

Mál nr.: 07-02-22-42

*- ásetingarlógin § 9*

*- samskatting ikki loyvd grunni*

Skatta- og avgjaldskærunevndin avgjørdi at staðfesta avgerðina hjá Toll- og Skattaráð Før­oya at nokta samskatting, vísandi til at heimild er ikki at loyva grunni samskatting.

**Avgerð frá Skatta- og avgjaldskærunevndini frá 26.03.2008**

Mál nr.: 07-02-23-26

*- skattalógin § 25, § 31*

*- frásigan av inntøku*

Skatta- og avgjaldskærunevndin broytti avgerð hjá Kommunalari Skattakærunevnd og staðfesti harvið avgerð hjá Taks at hækka skattskyldugu inntøkuna hjá A við kr. 25.000. Av­gerðin varð grundað við, at heimild er ikki at draga frá gávu til felagsskap í skatt­skyld­ugu inntøkuni, og talan var ikki um eina frásigan av inntøku, sum kundi metast at lúka treytirnar fyri at vera skattafrí.

**Avgerð frá Skatta- og avgjaldskærunevndini frá 26.03.2008**

Mál nr.: 07-02-24-11

*- skattalógin § 104*

*- sýtt eftirgeving av sekt fyri at lata sjálvuppgávu ov seint inn*

Kærarin hevði latið sjálvuppgávu ov seint inn til Taks og hevði tí fingið álagt sekt. Skatta- og avgjaldskærunevndin metti, at talan var ikki um slíkar serligar umstøður, at sektin kundi verða strikað og avgjørdi at staðfesta avgerðina hjá Taks at nokta eftirgeving av sektini.

**Avgerð frá Skatta- og avgjaldskærunevndini frá 26.03.2008**

Mál nr.: 08-02-24-13

*- skattalógin § 104*

*- nokta eftirgeving av sekt fyri at lata sjálvuppgávu ov seint inn*

Kærarin hevði latið sjálvuppgávu og roknskap ov seint inn til Taks og hevði tí fingið álagt sekt. Skatta- og avgjaldskærunevndin metti, at talan var ikki um slíkar serligar umstøður, at sektin kundi verða strikað og avgjørdi at staðfesta avgerðina hjá Toll- og Skattstovu Før­oya at nokta eftirgeving av sektini.

**Avgerð frá Skatta- og avgjaldskærunevndini frá 26.03.2008**

Mál nr.: 07-03-33-16

*- lóg um skrásetingargjald á motorakførum v.m. § 2 og*

*- meirvirðisgjaldslógin § 7*

- h*eimvíst til realitetsviðgerð*

Kært varð um avgerð hjá Taks at bíða við viðgerð av umsókn kærarans, til dómur var fallin í øðrum máli. Skatta- og avgjaldskærunevndin vísti málinum til Taks til veruliga støðu­takan til umsóknina.

**Avgerð frá Skatta- og avgjaldskærunevndini frá 26.03.2008**

Mál nr.: 07-02-23-27

*- skattalógin § 33*

- f*rádrátt fyri borgsmannatap*

Skatta- og avgjaldskærunevndin avgjørdi at staðfesta avgerð hjá Kommunalari Skatt­­a­kæru­nevnd at loyva frádrátti fyri borgsmannatap.